Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23.), te članka 7. Pravilnika o načinu i postupku zapošljavanja u Školi, Srednja strukovna škola**,** Božene Plazzeriano 4, Varaždin objavljuje

**NATJEČAJ**  
 **za  radno mjesto**

**NASTAVNIK ENGLESKOG JEZIKA –1 izvršitelj (m/ž), na puno određeno radno vrijeme, zamjena**

Uvjet: VSS u skladu sa Zakonom o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23.), Pravilnikom o stručnoj spremi i pedagoško-psihološkom obrazovanju nastavnika u srednjem školstvu („NN“, br. 1/96 i 80/99- pročišćeni tekst) i Strukovnih kurikuluma za stjecanje strukovnih kvalifikacija.

**Uz vlastoručno potpisanu prijavu** na natječaj u kojoj obavezno treba biti navedeno radno mjesto na koje se prijavljuje i osobni podaci (osobno ime, adresa stanovanja, broj telefona odnosno mobitela, po mogućnosti e-mail adresa), kandidati trebaju priložiti:

* životopis,
* diplomu ili drugi dokaz o vrsti i razini obrazovanja,
* dokaz o pedagoškim kompetencijama (ako nisu sadržane u redovnom obrazovanju, ukoliko kandidat nema nastavnički smjer),
* dokaz o državljanstvu,
* potvrdu ili elektronički zapis HZMO o radnom stažu ne stariji od mjesec dana od dana objave natječaja,
* uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ne starije od  30 dana od dana objave natječaja.

Ako se na natječaj ne javi osoba koja ispunjava uvjete iz članka 105. stavka 7. Zakona o odgoju i obrazovanju, na vrednovanje će se pozvati osoba koja ima odgovarajuću razinu i vrstu obrazovanja, a nema potrebne pedagoške kompetencije. Takva osoba može zasnovati  radni odnos uz uvjet stjecanja tih kompetencija sukladno Zakonu o odgoju i obrazovanju u osnovnoj i srednjoj školi. Osoba koja nema položen stručni ispit dužna je isti položiti sukladno rokovima popisanim Zakonom o odgoju i obrazovanju u osnovnoj i srednjoj školi.  
  
Mjesto rada za raspisano radno mjesto je u sjedištu Srednje strukovne škole, Božene Plazzeriano 4, Varaždin.  
Kandidati dokumente dostavljaju isključivo u neovjerenim preslikama koje se ne vraćaju.  
Nakon odabira kandidata, a prije potpisivanja ugovora o radu, odabrani kandidat obvezan je dostaviti izvornike dokaza o ispunjenosti formalnih uvjeta iz natječaja,  jer nedostavljanje traženih isprava smatra se odustankom od zapošljavanja u Školi.  
  
Kandidati koji prema posebnim propisima ostvaruju pravo prednosti pri zapošljavanju, dužni su se u prijavi pozvati na to pravo i uz prijavu priložiti sve propisane dokaze o tom statusu.  
  
Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21 i 156/23), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f  Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.  
  
Kandidati koji se pozivaju  na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužni su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)  
  
Kandidati koji se pozivaju  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)  
  
Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu  na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).  
  
Na natječaj se mogu javiti osobe oba spola sukladno članku 13. Zakona o ravnopravnosti spolova.  
  
Kandidati će se vrednovati sukladno Pravilniku o načinu i postupku zapošljavanja u Srednjoj strukovnoj školi. Odabir kandidata izvršit će se vrednovanjem. Na mrežnoj stranici Škole objavit će se područje odnosno sadržaj i način vrednovanja, te pravni i drugi izvori za pripremu kandidata za vrednovanje najkasnije pet dana prije dana održavanja. Vrednovanja kandidata bit će u Srednjoj strukovnoj školi. Vrijeme i raspored vrednovanja kandidata bit će objavljen na mrežnoj stranici Škole <https://sss-vz.hr/>   
  
Kandidatom prijavljenim na natječaj smatrati će se samo osoba koja podnese pravodobnu i potpunu prijavu, ispunjava uvjete iz natječaja te se odazove pozivu na postupak vrednovanja. **Nepravovremene, nepotpune i prijave koje isu vlastoručno potpisane neće se razmatrati.**

Obavijest o rezultatima natječaja biti će objavljena na mrežnoj stranici Škole:  <https://sss-vz.hr/>   
u roku od 8 dana od donošenja odluke o izboru kandidata/kinje.    
  
U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, isti će  biti obaviješteni sukladno članku 26. stavku 3. Pravilnika.  
  
Prijave s potrebnom dokumentacijom dostavljaju se u zatvorenoj omotnici **neposredno ili poštom** na adresu Škole: **Srednja strukovna škola, Božene Plazzeriano 4, 42000 Varaždin, s naznakom „Za natječaj za radno mjesto nastavnik / nastavnica engleskog jezika“.**   
  
Prijavom na natječaj svaki kandidat daje privolu Srednjoj strukovnoj školi za obradu osobnih podataka u skladu s propisima zaštite osobnih podataka u svrhu provedbe natječajnog postupka i objave rezultata natječaja.  
  
Natječaj je **objavljen**na oglasnoj ploči  i web stranici Hrvatskog zavoda za zapošljavanje i Škole te je **otvoren od  18.02. – 26.02.2025. godine.**

KLASA:112-02/25-01/3

URBROJ: 2186-152-01-25-1